
Elever med tidssvarende IT-kompetencer

· Elever ud af Folkeskolen med tidssvarende IT-kompetencer kræver nytænkning.

Der er lavet mange undersøgelser om IT-integration, både i Danmark og i udlandet.

Disse undersøgelser handler dels om i hvilket omfang IT-teknologien bliver integreret i samfundet, privat og i erhvervssektoren, dels om forholdet mellem det tekniske niveau og det man kunne kalde brugernes kompetenceniveau, altså om hvor kompliceret teknikken er og hvor gode er vi til at bruge den. 
Bl. a. har to udlændinge, Morgan og Lieberg, for et par år siden peget på, at vi i Danmark har store og relevante ambitioner på det tekniske område. 

Til gengæld er vi bagud mht at uddanne brugere, ikke mindst i uddannelsessektoren.
I enkelte andre lande forholder det sig en anelse omvendt, forstået på den måde, at man med små midler forstår at gøre brugerne rimeligt kompetente. 

Der kunne være en sammenhæng mellem diverse IT-”skandaler” og det forhold, at vi måske i Danmark fokuserer for lidt på brugeruddannelse.

Det er selvfølge et umiddelbart problem, hvis brugerne ikke er godt nok klædt på generelt, men det er specielt et problem for de af vore elever, der ikke har adgang til pcér derhjemme.

Det må være skolens opgave, udover selvfølgelig at integrere IT i alle fag, at være opmærksom på disse elever. 
De er mange.  
Med visionen, at få 4.a´s og 8.as elever ud af Folkeskolen med tidssvarende IT-kompetence, er det nødvendigt at lave en strategi for, hvordan teamet fastholder og udvikler vores nuværende IT-viden. 
Vi fokuserer altså både på lærernes IT-viden men i måske endnu højere grad på elevernes IT-kompetence.

Gladsaxes IT-strategi

· Strategiplanerne fra 1992 - 1998

· Den faglige målsætning

· Evalueringen

Kommunen har siden 1992 udarbejdet 3 udviklingsplaner, der alle har påpeget det nødvendige i, at der på kommunes pædagogiske servicecentre kunne gives relevant og kompetent hjælp, råd og vejledning i IT.

I 1995 har man ændret skolebiblioteksbekendtgørelsen sådan, at det nu er muligt at sammensætte et pædagogisk servicecenterteam af kvalificerede medarbejdere uden at disse alle er uddannet som skolebibliotekarer. 
Derved opnås den fleksibilitet(mange ”ikke-katedertimer”), som er nødvendig i arbejdet med at vejlede og rådgive lærere, klasser og enkeltelever med IT-integrationens tekniske og ikke mindst pædagogiske side.

Kommunen har udarbejdet en slags læseplan for den side af IT-integrationen, der omfatter betjeningsaspektet. 
Der opstilles mål efter 5. Klasse og efter 9. klasse, hvor elever skal have bestemte kompetencer. 
Dette har man så tænkt sig at evaluere på en hensigtsmæssig og håndterlig måde. 

Situationen i dag

· Vores nuværende samarbejde

· Den interne efteruddannelse

· Skolens og klassens udstyr og fysiske rammer
· Hvilken vejledning kan vi få?

· Budgetter

Om teamets samarbejdsmuligheder kan vi sige, at vi alle tre har timer i både 4.a og 8.a.
Vi dækker bredt så godt som alle fagområder(idræt og engelsk er ikke dækket ind i 4.a, og matematik og tysk ikke er dækket ind i 8.a. 

I 8.a er fysik dækket ind af en kollega, der på nuværende tidspunkt er ved art erhverve sig IT-kørekort, så vi kan på alle områder supplere og hjælpe hinanden fagligt. 
Vores sam-arbejde om klassernes undervisning har med et par undtagelser været ikke-IT-faglig . 
Skolen tilbyder i begrænset omfang efteruddannelse, der består af korte kommunale kurser inden for de enkelte fag. 
Vi har på det pædagogiske servicecenter adgang til de almindelige værkktøjs-programmer(Word, Works, PaintShopPro, Kidpix, AOLPress til hjemmesider osv, samt div fagsoftware fortrinsvis fra Mikroværkstedets pakke, samt INFA-programmerne og SkoDa  m.m.). 
Der er desuden mulighed for scanning, digital foto, Internet, Skolekom.

På det pædagogiske er der mulighed for at få vejledning i brug af Dankatalog. 
Desuden tilbyder skolen i et begrænset antal lektioner klasserne vejledning i alt mellem himmel og jord inden for IT.  
Alle elever og lærere har adgang til at lægge materiale ud på skolens server, ligesom der er etableret en(1) call-back linie til hjemmearbejdende lærere.

Skolen har afsat godt og vel 10.000 kr til alm. Blækforbrug og mellem 30 – 40.000 kr til call-back-funktionen.
Alt hvad der derudover skal indkøbes af kabling, hard- og software, IT-møbler osv,dækkes af en kommunal central anlægskonto som for indeværende år udgør ca 100.000 kr 

Det kunne være dejligt, hvis….

· vi kunne bruge pcérne, når vi havde brug for det.

· vi ikke skulle bruge ekstra tid ved pcérne

Ca 70 – 80% af eleverne har ikke fri adgang til en stabil netpcér hjemmefra. 
Vi har interviewet eleverne i 4. Klasse og skønner efter IT-arbejde med 8.klasse at det forholder sig ca. sådan.

For at give disse mange ”andigitalister”, mulighed for at erhverve sig de nødvendige kompetencer og for at kunne erstatte dele af den faglige undervisnings  almindelige værktøjer(bøger, blyant og bløde pensler) med  med IT-værktøjer(skærm, soft og PaintShopPro), mener vi at hver elev har brug for at tilbringe en times tid ved en pcér hver dag.

Hvordan giver mulighed for det?

Fysisk ved at have pcér i klassen, eller et nærliggende grupperum, sådan at vi kunne bruge pcerne´, når vi havde brug for det. 
Med ekstra tid mener vi, at det jo i øjeblikket med den viden og kunnen vi som lærere har i dag er svært at ”skifte værktøj”.

Hvordan lærer vi det?

Ved at teamet ved årsplanlægningen planlægger hvilke almindelige tværfaglige faglige aktiviteter, der kan afløses af IT-faglige aktiviteter.

Sådan gør vi det!

· PC-adgang for klasserne

· PC-adgang for lærerne hjemme

· Team-planlægning

· Forældrenes muligheder

Vi foreslår, at vi får etableret internet- og serveradgang fra klassen til et par pcér incl printer.
Alternativt i nærliggende grupperum.

Vi foreslår, at skolen sikrer teamet incl klassernes øvrige lærere adgang til internettet og skolens server hjemmefra via call-back, eller via sektornettets hjemmepcordning.

Vi fastlægger i den nærmeste fremtid, inden påske, hvordan vi allerede i dette skoleår kan begynde det store og udfordrende arbejde med at fastholde og udvikle vores IT-viden til gavn for eleverne.

Vi vil selvfølgelig også prøve at inddrage forældrene. 
Først og fremmest opfordre dem til at lade deres børn bruge de pcér, de har. 
Vi vil måske opfordre dem, der ikke allerede haren pc , til at anskaffe en,
og måske tilbyde hjælp ved opstilling.

Sidst men ikke mindst forklare alle forældrene, at det der med IT ikke bare  er kommet for at blive, men faktisk er en del af skolens hverdagsværktøj. 

Handleplan

· Skolekom
· Internet

· Digitalkamera

· Serveradgang

· Forslag til udvalg om lærerarbejdpladser

Vi satser i første omgang på at fastholde den opnåede rutine i brugen af Skolekom, internettet, digitalkamera og serveradgangen.

Det betyder at den mere nuancerede brug af alm software bliver skubbet lidt i bag-grunden. 
Vi må finde frem til de fælles emner i undervisningen, der kunne indholde elementer af ovenstående. 
Der skal f. eks. afholdes endnu en alternativ uge med et kreativt indhold i den ene.

Her vil vi inddrage brug af digitalkamera, gemme billederne på serveren og sende de bedste af dem hjem til download, altså dem der kan det. 
De, der ikke kan, må sende til hinanden for øvelsens skyld osv. 
Den nøjere planlægning vil vi for øvelsen skyld prøve at udføre via skolekom. 
Her får vi så brug for den opnåede viden om, hvordan man organiserer e-mailrodet, citatfunktion m.m.

********************************************************************

Den store kikkert med den store lysstyrke vil selvfølgelig kunne få øje på et væld af muligheder i klassetrinsmodeller, gensidig vejledning i ”se hvad jeg har fundet ud af” ting.
Forsøg med hjemmeundervisning, ferieundervisning!!, støtteundervisning, soshjælp(til dansklæreren om aftenen før aflevering af den danske stil: Jeg mangler lige noget om…, kan du ikke lige..) 
Problemet ligger i at komme dertil, hvor vi udskifter nuværende værktøj og metoder med IT-værktøj og metoder og tilføjer IT hvor det er relevant og ikke bare tilføjer IT som noget ekstravagant. 
For det første er der ikke tid til bare at tilføje, her tænker vi selvfølgelig på den almindelige begrænsning i vores undervisningstid, som vi oplever det. 
For det andet er det et problem at udskifte før man helt kan og forstår.

Her er det, så vi gentager den med Leif Gredsted og Per Arne Rasmussen: En lærers skridt på edbvejen. 

Med venlig hilsen 

Team 4a

